
ПРОКУРАТУРА НА РЕПУБЛИКА БЪЛГАРИЯ

ОКРЪЖНА ПРОКУРАТУРА – СЛИВЕН

З А П О В Е Д

№ РД-04-102
гр. Сливен, 10.07.2026 г. 

В. ГАНГАЛОВ – административен ръководител – окръжен прокурор на Окръжна прокуратура - Сливен, във връзка с утвърдените със Заповед № РД-04-137/22.06.2026 г. на и.ф. Главен прокурор на Р България Правила за вътрешно подаване на сигнали и за последващи действия по тях в ОП-СЛИВЕН и на основание чл. 12 ал.1 т.1, чл. 13, чл. 17 ал.1 т.2 и чл. 18 ал.4 от Закона за защита на лицата, подаващи сигнали или публично оповестяващи информация за нарушения (ЗЗЛПСПОИН) и чл. 140 ал.1 т.1 от Закона за съдебната власт,
ЗАПОВЯДВАМ:
І. Отменям Заповед № РД-04-95/31.07.2023 г. на административен ръководител – окръжен прокурор на ОП-Сливен.

ІІ. Въвеждам в действие, утвърдените със Заповед № РД-04-137/22.06.2026 г. на и.ф. Главен прокурор на Р България Правила за вътрешно подаване на сигнали и за последващи действия по тях в ОП-СЛИВЕН, ведно с приложените към тях Приложение № 1 – Уведомление за самоотвод, Приложение № 2 - Формуляр за регистриране на сигнал, Приложение № 3 – Регистър на сигналите, Приложение № 4 - Индивидуален доклад по сигнал за нарушение, Приложение № 5 – Опис на документите по сигнал за нарушение по ЗЗЛПСПОИН. 
ІІІ. Определям прокурорския помощник при Окръжна прокуратура - Сливен, в негово отсъствие съдебния администратор при Окръжна прокуратура - Сливен за служители, които да разглеждат сигнали по ЗЗЛПСПОИН в Окръжна прокуратура – Сливен, като в това си качество извършват задълженията си съобразно разпоредбите на ЗЗЛПСПОИН и утвърдените със Заповед № РД-04-137/22.06.2026 г. на и.ф. Главен прокурор на Р България Правила за вътрешно подаване на сигнали и за последващи действия по тях в ОП-СЛИВЕН.
ІV. Настоящата заповед ведно с Приложение № 6 нея - Информация за условията и реда за подаване на сигнали в ОП-Сливен по ЗЗЛПСПОИН да се публикуват от системния администратор при ОП-Сливен на интернет страницата на ОП-Сливен в категория „Обществена информация“.
ІV. Контролът по настоящата заповед ще се осъществява от административен ръководител - окръжен прокурор на ОП-Сливен.

Заповедта влиза в сила считано от 13.07.2026 г.

Настоящата заповед, ведно с утвърдените със Заповед № РД-04-137/22.06.2026 г. на и.ф. главен прокурор на Р България Правила за вътрешно подаване на сигнали и за последващи действия по тях в ОП-СЛИВЕН и ЗЗЛПСПОИН да се доведе до знанието на всички магистрати и съдебни служители от състава на Окръжна прокуратура гр. Сливен и Окръжен следствен отдел при ОП-Сливен, чрез изпращането им по ел. поща на служебните ел. адреси, за сведение, а на прокурорския помощник, съдебния администратор и системния администратор, и за изпълнение.

   8800 гр. Сливен пл.”Х.Димитър” 2, тел: 044/619900; факс:044/662167; е-mail:op_sliven@prb.bg
Приложение № 6  









към т.ІV. от Заповед №










РД-04-102/10.07.2026 г.










на адм.ръководител – окръжен










прокурор на ОП-Сливен

ИНФОРМАЦИЯ ЗА УСЛОВИЯТА И РЕДА ЗА ПОДАВАНЕ НА СИГНАЛИ 
В ОКРЪЖНА ПРОКУРАТУРА - СЛИВЕН
по Закона за защита на лицата, подаващи сигнали или публично оповестяващи информация за нарушения (ЗЗЛПСПОИН)
 
Лица, на които се предоставя защитата по ЗЗЛПСПОИН
Имате възможност да подадете сигнал за нарушение чрез канала за вътрешно подаване на сигнали в ОП-СЛИВЕН, ако сте сигнализиращо лице по смисъла на чл. 5, ал. 2 от ЗЗЛПСПОИН, а именно физическо лице, което подава сигнал за нарушение, станало му известно в качеството му на:

· Работник, служител или друго лице, което полага наемен труд в ОП-СЛИВЕН, независимо от характера на работата, от начина на заплащането и от източника на финансирането;

· Лице, което полага труд без трудово правоотношение в ОП-СЛИВЕН;

· Доброволец или стажант в ОП-СЛИВЕН;

· Лице, което работи за физическо или юридическо лице, негови подизпълнители или доставчици на ОП-СЛИВЕН;

· Кандидат за работа в ОП-СЛИВЕН, участвал в конкурс или друга форма на подбор за постъпване на работа и получил в това качество информация за нарушение;

· Работник или служител на ОП-СЛИВЕН, когато информацията е получена в рамките на трудово или служебно правоотношение, което е прекратено към момента на подаване на сигнала или на публичното оповестяване;

· Всяко друго сигнализиращо лице, което подава сигнал за нарушение, станало му известно в работен контекст. По смисъла на ЗЗЛПСПОИН „работен контекст“ са настоящи или минали работни дейности в Окръжна прокуратура - Сливен, чрез които, независимо от тяхното естество, лицата получават информация за нарушения и в рамките на които тези лица могат да бъдат подложени на репресивни ответни действия, ако подадат такава информация.

Имайте предвид, че защита по закона се предоставя и на лицата, които подпомагат сигнализиращото лице в процеса на подаване на сигнала, лицата, които са свързани със сигнализиращото лице и могат да бъдат подложени на репресивни ответни действия поради сигнализирането, както и юридически лица, в които сигнализиращото лице притежава дялово участие, за които работи или с които е свързано по друг начин в работен контекст.

Важно: Ако не сте сред посочените лица, също имате възможност да подадете сигнал за нарушение, който ще бъде разгледан по правилата на Административнопроцесуалния кодекс.

 

2. Предметни области на сигналите за нарушения по ЗЗЛПСПОИН
Сигналите за нарушения, подавани по реда на ЗЗЛПСПОИН, трябва да са свързани с една или повече от следните области, свързани с дейността на ОП-СЛИВЕН и нейната администрация:

· Обществени поръчки;

· Безопасност на транспорта;

· Опазване на околната среда;

· Безопасност на храните;

· Защита на неприкосновеността на личния живот и личните данни;

· Сигурност на мрежите и информационните системи;

· Нарушения, които засягат финансовите интереси на Европейския съюз;

· Заплащане на дължими публични държавни и общински вземания;

· Трудово законодателство.

Списък с актовете на Европейския съюз, които се отнасят до сигналите за нарушения по ЗЗЛПСПОИН, се съдържа в приложение към ЗЗЛПСПОИН. Ако считате, че в дейността на ОП-СЛИВЕН са допуснати нарушения на някой от тези актове и сте в кръга на сигнализиращите лица по закона, имате право да подадете сигнал чрез канала за вътрешно подаване.

 Как да подадете сигнал чрез канала за вътрешно подаване в ОП-СЛИВЕН (ред за подаване на сигнали за нарушения)
В ОП-СЛИВЕН се осигурява подаването на сигнали по ЗЗЛПСПОИН писмено, включително чрез електронна поща, или устно.

За подаване на писмен сигнал може да използвате образеца на Формуляр за регистриране на сигнал за подаване на информация за нарушения съгласно ЗЗЛПСПОИН, като попълните само Част I – V включително, положите подпис и изпратите по пощата попълнения формуляр в ОП-Сливен, на адрес гр. Сливен, пл. „Х. Димитър“ № 2, ет. 3. В срок от 7 дни след получаването на сигнала служител, отговарящ за разглеждането му, ще потвърди получаването и ще Ви предостави информация за регистриране на сигнала и неговия уникален идентификационен номер и дата. Всяка следваща информация или комуникация във връзка със сигнала се прилага към този уникален идентификационен номер.

За извършени нарушения в ОП-Сливен можете лично да подадете сигнал на хартиен носител на адрес: гр. Сливен, пл. „Х. Димитър“ № 2, ет. 3, след предварително уговорен час със служителя, определен за приемане и регистриране на сигнали, на телефони: 044/619900 и 044/619917.  

За подаване на сигнал чрез електронна поща може да използвате образеца на Формуляр за регистриране на сигнал за подаване на информация за нарушения съгласно ЗЗЛПСПОИН, като попълните само Част I – V включително, подпишете с електронен подпис и изпратите на ел. поща: tvalceva@slv.prb.bg 
 или kkostadinov@slv.prb.bg. В срок от 7 дни след получаването на сигнала служител, отговарящ за разглеждането му, ще потвърди получаването и ще Ви предостави информация за регистриране на сигнала и неговия уникален идентификационен номер и дата. Всяка следваща информация или комуникация във връзка със сигнала се прилага към този уникален идентификационен номер.

Устно подаване на сигнал става на място в администрацията на Окръжна прокуратура – Сливен, на адрес: гр. Сливен, пл. „Х. Димитър“ № 2, след предварително уговорен час със служителя, определен за приемане и регистриране на сигнали, на телефони: 044/619900, 044/619917.

Моля имайте предвид, че:
· По регистрирани анонимни сигнали или сигнали, отнасящи се до нарушения, извършени преди повече от две години, не се образува производство.

· Не се разглеждат регистрирани сигнали, които не попадат в обхвата на ЗЗЛПСПОИН и съдържанието на които не дава основания да се приемат за правдоподобни.

· Регистрирани сигнали, съдържащи очевидно неверни или заблуждаващи твърдения за факти, се връщат с указание към сигнализиращото лице за коригиране на твърденията и за отговорността, която носи за набедяване по чл. 286 от Наказателния кодекс.

4. Как обработваме личните Ви данни във връзка с подадени сигнали за нарушения по ЗЗЛПСПОИН (специална декларация за поверителност)
 Администратор на личните данни
Прокуратура на Република България, адрес гр. София, бул. „Витоша“ № 2, БУЛСТАТ 121817309.

 Цели на обработване на личните данни в сигналите за нарушения
Личните данни се обработват за целите на осигуряването на защитата на лицата, които подават сигнали или публично оповестяват информация за нарушения на българското законодателство или на актовете на Европейския съюз, станала им известна при или по повод изпълнение на трудовите им задължения или в друг работен контекст по смисъла на ЗЗЛПСПОИН, както и за изпълнение на съответните законови задължения.

 Правно основание за обработване на личните данни
Личните Ви данни се обработват на основание чл. 6, пар. 1, б. „в“ от Регламент (ЕС) 2016/679 (Общ регламент относно защитата на данните) във връзка със задълженията, които произтичат от Закона за защита на лицата, подаващи сигнали или публично оповестяващи информация за нарушения.

 
Получатели на личните данни
Достъп до личните данни, съдържащи се в сигналите за нарушения, имат служителите, отговарящи за разглеждането на сигналите, определени със заповед на административен ръководител – окръжен прокурор на ОП-СЛИВЕН. Разкриването на самоличността на лицата и на информацията, свързана с подадените сигнали за нарушения, се допуска само при условията на чл. 31 от ЗЗЛПСПОИН, а именно:

1. при изрично писмено съгласие на сигнализиращото лице. Изричното писмено съгласие се подава писмено или в електронна форма пред служителя, отговорен за разглеждането на сигнала; или

2. когато това е необходимо и пропорционално задължение, наложено от българското законодателство или от правото на Европейския съюз в контекста на разследвания от национални органи или на съдебни производства, включително с оглед на гарантиране правото на защита на засегнатото лице. В тези случаи сигнализиращото лице се уведомява за необходимостта от разкриването с писмено уведомление от служителя, отговорен за разглеждане на сигнала, което се мотивира. Сигнализиращото лице не се уведомява, когато с това се застрашава разследването или съдебното производство.

 Личните данни не се предават в трета държава или международна организация. Ако възникне правно задължение за предаване на данните, ОП-СЛИВЕН ще информира сигнализиращите лица преди предаването и ще представи приложимите за конкретния случай мерки, които гарантират адекватността на защитата на личните данни.

 Срок за съхранение на личните данни
Личните данни се съхраняват в срок, който се определя при отчитане на следните критерии: 1. времето за извършване на проверката по сигнала; 2. времето, необходимо за по-нататъшни разследвания и 3. времето за съхранение на сигнала съгласно чл. 18, ал. 2, т. 9 от ЗЗЛПСПОИН и чл. 8 от Наредба № 1 от 27.07.2023 г. за воденето на регистъра на сигналите по чл. 18 от ЗЗЛПСПОИН и за препращане на вътрешни сигнали към Комисията за защита на личните данни – 5 години след приключване на разглеждането на сигнала, освен при наличието на образувано наказателно, гражданско, трудовоправно и/или административно производство във връзка с подадения сигнал.

 Значение на предоставените лични данни
Предоставянето на личните Ви данни за целите на подаване на сигнали за нарушение е задължително изискване, а непредоставянето на данните и подаването на анонимни сигнали е пречка да се образува производство по сигнала, в съответствие с чл. 9, т. 1 от ЗЗЛПСПОИН.

 
Права на субектите на данни
При обработване на личните Ви данни разполагате с правата по Регламент (ЕС) 2016/679, които може да упражните по реда, посочен в общата ни информация за защита на личните данни, посочени на интернет страницата на ОП-Сливен - https://prb.bg/opsliven/.
В допълнение към посочените в Регламент (ЕС) 2016/679 права имате и следните права:

· да прецените дали желаете да подпишете документирания устен сигнал (чл. 15, ал. 3 от ЗЗЛПСПОИН);

· да бъдете информиран за получаването на сигнала в срок от 7 дни след получаването (чл. 16, т. 1 от ЗЗЛПСПОИН);

· да получите информация за процедурите за външно подаване на сигнали към компетентния национален орган, а когато е уместно – към институциите, органите, службите и агенциите на Европейския съюз (чл. 16, т. 5 от ЗЗЛПСПОИН);

· да бъдете информиран за препращането на сигнала Ви до органа за външно подаване на сигнали (Комисията за защита на личните данни) при необходимост от предприемане на действия от негова страна (чл. 16, т. 11, б. „г“ от ЗЗЛПСПОИН);

· да Ви бъдат съобщени предприетите действия, окончателните резултати от проверката по сигнала, заедно с мотивите (чл. 16, т. 4 във връзка с чл. 17, ал. 1, т. 4 от ЗЗЛПСПОИН).

